ช่วงบ่ายวันเดียวกัน ที่จ.ปัตตานี คนร้าย 10 คน แต่งชุดลายพรางใช้รถกระบะเป็นพาหนะพร้อมอาวุธปืนสงครามอาก้าบุกยิงถล่มป้อมตำรวจชุดสายตรวจ บริเวณ กม.ที่ 40 ริมถนนสายปัตตานี-นราธิวาสบ้านกะลาพอ ต.เตราะบอน อ.สายบุรี จ.ปัตตานี ซึ่งขณะเกิดเหตุมีตำรวจประจำป้อม 9 นาย มีร.ต.ต.วิชิต บุญสุวรรณ เป็นหัวหน้าชุดหลังปะทะกันนานประมาณ 20 นาที โดยมีกำลังทหารสังกัดกรมทหารพราน 43 เข้ามาช่วยเสริมยิงสู้คนร้าย ทำให้เจ้าหน้าที่ตำรวจเสียชีวิต 3 นาย คือด.ต.ดนัย หะยีเจ๊ะโซ๊ะส.ต.ท.ดิง ยูโซ๊ะและส.ต.ท.สมใจ โชติช่วง บาดเจ็บ 2 นาย คือด.ต.อภิชาติ แสงประทีป กับส.อ.อนุชา บุญญานนท์ นอกจากนี้คนร้ายยังได้ขโมยปืนของเจ้าหน้าที่ไปด้วย 3-4 กระบอก ซึ่งมีทั้งปืนอาก้าและเอ็ม 16หลังเกิดเหตุพ.ท.ปกรณ์ จันทรโชตะ รองผบก.ทพ.43 ได้นำกำลังทหารพรานออกติดตามไล่ล่าคนร้าย พบรถกระบะของคนร้ายจอดทิ้งไว้ห่างจากที่เกิดเหตุประมาณ 2 กิโลเมตร เนื่องจากถูกเจ้าหน้าที่ยิงตอบโต้จนรถไม่สามารถขับต่อไปได้ จึงกระจายกำลังเข้าปิดล้อมพร้อมตรวจสอบพบศพคนร้าย 1 ราย บนท้ายรถกระบะ และมีผู้บาดเจ็บ 1 ราย แต่เสียชีวิตระหว่างนำตัวส่งโรงพยาบาลปัตตานี
ในช่วงบ่ายวันเดียวกัน จ.ปัตตานีคนร้ายทั้งหมดกี่คน แต่งชุดลายพรางใช้รถกระบะเป็นพาหนะพร้อมอาวุธปืนสงครามอาก้าบุกยิงถล่มป้อมตํารวจชุดสายตรวจ 
10 คน